Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: szállítására. Magyarországon lásd még a 13/1999.(IV.28.)KHVM–FM rendeletet.
Paragraph Index: 1097

b) a szakítószilárdság jelentõs csökkenését, hacsak ez nem jár a szakadási nyúlás legalább arányos növekedésével. Ha a mûanyag viselkedését más módszerekkel megállapították, az elõzõ összeférhetõségi vizsgálattól el lehet tekinteni. Az ilyen eljárásoknak azonban legalábbis azonos értékûnek kell lennie az elõzõ összeférhetõségi vizsgálattal és azokat az illetékes hatóságnak el kell ismernie. Megjegyzés: Az olyan mûanyaghordókra és -kannákra, valamint az összetett (mûanyag) csomagolóeszközökre vonatkozóan, amelyek nagy vagy közepes molekulatömegû polietilénbõl készülnek, lásd a 6.1.5.2.6 pontot is. 6.1.5.2.6 A 6.1.4.8 bekezdés szerinti hordóknál és kannáknál, valamint – ha szükséges – a 6.1.4.19 bekezdés szerinti összetett (mûanyag) csomagolóeszközöknél, amelyek olyan nagy molekulatömegû polietilénbõl készülnek, amely a következõ specifikációknak megfelel: – relatív sûrûsége 23 °C-on, egy órán át tartó, 100 °C-on végzett kondicionálás után > 0,940 (az ISO 1183 szabvány szerint); – folyási mutatószáma 190 °C-on 21,6 kg terhelés mellett < 12 g/10 min (az ISO 1133 szabvány szerint); valamint a 6.1.4.8 bekezdés szerinti, II és III csomagolási csoportba tartozó kannáknál, és – ha szükséges – a 6.1.4.19 bekezdés szerinti összetett (mûanyag) csomagolóeszközöknél, amelyek olyan, közepes molekulatömegû polietilénbõl készülnek, amely a következõ specifikációknak megfelel: – relatív sûrûsége 23 °C-on, egy órán át tartó, 100 °C-on végzett kondicionálás után > 0,940 (az ISO 1183 szabvány szerint); – folyási mutatószáma 190 °C-on 2,16 kg terhelés mellett < 0,5 g/10 min és > 0,1 g/10 min (az ISO 1133 szabvány szerint); – folyási mutatószáma 190 °C-on 5 kg terhelés mellett < 3 g/10 min és > 0,5 g/10 min (az ISO 1133 szabvány szerint) a 6.1.6.2 bekezdésben felsorolt folyadékokkal szembeni kémiai összeférhetõség standardfolyadékokkal (lásd a 6.1.6.1 bekezdést) is meghatározható a következõk szerint. E csomagolóeszközök kielégítõ kémiai összeférhetõsége bizonyítható háromhetes 40 °C-on végzett tárolással a megfelelõ standardfolyadékkal feltöltve; ha standardfolyadékként víz van megadva, a kémiai összeférhetõség bizonyítására nincs szükség. A tárolás elsõ és utolsó 24 órája alatt a mintadarabokat zárószerkezetükkel lefelé kell állítani. A szellõztetõ-szerkezettel ellátott csomagolóeszközöket azonban egy-egy alkalommal csak öt percig kell ilyen helyzetben tartani. A tárolás után a mintadarabokat a 6.1.5.3 – 6.1.5.6 bekezdésben elõírt próbáknak kell alávetni. Ha egy csomagolóeszköz gyártási típusa megfelelt a standardfolyadékkal végzett engedélyezési próbának, a 6.1.6.2 bekezdésben felsorolt anyagok szállítására minden további próba nélkül használható a következõ feltételekkel: – a betöltendõ anyag relatív sûrûsége nem haladhatja meg azt a sûrûséget, amelyet az ejtõpróba során az ejtési magasság, és a halmazolási próba során a terhelõ tömeg meghatározásához használtak, – a betöltendõ anyag gõznyomása 50 vagy 55 °C-on nem haladhatja meg azt a nyomást, amelyet a belsõnyomás-állósági próba során a próbanyomás meghatározásához használtak. Az 5.2 osztályba tartozó terc-butil-hidroperoxid 40%-nál nagyobb peroxid-tartalommal és a peroxi-ecetsav esetében az összeférhetõségi vizsgálat standard folyadékkal nem végezhetõ el. Ezeknél az anyagoknál a kielégítõ kémiai összeférhetõség bizonyításához a mintadarabot a szállítani kívánt anyaggal megtöltve hat hónapon keresztül kell szobahõmérsékleten tárolni. E pont elõírásai azokra a nagy sûrûségû, nagy vagy közepes molekulatömegû polietilénbõl készült csomagolóeszközökre is vonatkoznak, amelyek belsõ felületét fluorozták. 6.1.5.2.7 Ha 6.1.4.8 bekezdés szerinti hordók és kannák, valamint – szükség esetén – a 6.1.4.19 bekezdés szerinti összetett csomagolások, amelyek nagy vagy közepes molekulatömegû polietilénbõl készültek, kiállták a 6.1.5.2.6 pont szerinti próbát, más szállítandó anyagokra is jóváhagyhatók, mint amelyek a 6.1.6.2 bekezdésben fel vannak sorolva. Ennek a jóváhagyásnak laboratóriumi vizsgálatokon kell alapulnia, amelyeknek bizonyítaniuk kell, hogy ezeknek az anyagoknak a hatása a mintadarabokra gyengébb, mint a standardfolyadékoké. A figyelembe veendõ károsodási folyamatok a következõk: lágyulás duzzadás révén, feszültségi repedések keletkezése, molekuladegradációs reakciók. A relatív sûrûségre és a gõznyomásra az elõzõ 6.1.5.2.6 pont feltételei érvényesek. 6.1.5.2.8 A kombinált csomagolások mûanyag belsõ csomagolóeszközein nem szükséges elvégezni a kémiai összeférhetõségi próbát, ha ismeretes, hogy a mûanyag szilárdsági jellemzõi a betöltött anyag hatására lényegesen nem változnak. A szilárdsági jellemzõk lényeges változásán a következõket kell érteni:

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes